***Нова Година 2023 в Северен Кипър!***

**Дата: 30.12.2022г. – 04.01.2023г.**

**6 дни/ 5 нощувки**

**Ден 1 – 30.12.22**  
Полет София – **Ларнака**. Събиране на Летище София Терминал 2 в 16: 00 часа за полет с АК България Еър до Ларнака в 18:10 часа. Посрещане, трансфер и настаняване в избрания хотел. Вечеря. Нощувка.  
   
**Ден 2 – 31.12.22**  
Закуска. Информационна среща с представителя на място. Свободно време за подготовка и посрещане на Новата 2023 година.

ГАЛА ВЕЧЕРЯ

Нощувка.

**Ден 3 – 01.01.23**  
Закуска. Свободно време или по желание полудневна екскурзия **Фамагуста**. Градът се счита за най-големия търговски и промишлен център на Северен Кипър. Ще можете да разгледате Археологическия музей, който притежава богата колекция от икони, повечето от които датират от 18-ти век  и са от църквата **Св. Барнабас**. Базалтовият воденичен камък, от който са изработени алеите в градината на манастира, е от района на Енкоми; другите колони и плочи, с които е изграден той, са от град **Саламис**. Стаите, в които са живеели монасите в момента са превърнати в музей. Ще посетите и останките на древния Саламис, основан от ахейците, чиито племена са дошли от Анадола и Гърция и са се интегрирали със сицилианците по време на емиграцията от края на Бронзовата епоха. След това турът продължава с посещение на катедралата Св. Никола, която е била построена в периода 1298 - 1312 г. и е една от най-красивите готически сгради в цялото Средиземноморие. Свободно време за самостоятелна разходка в пределите на стария град Фамагуста, да се полюбувате на пейзажите, архитектурата и да опитате сладоледа по оригинална турска рецепта.  
Кратко посещение на отворените участъци на „Мъртвия град”, който е затворен от 1974 г. Връщане в хотела. Нощувка.  
   
**Ден 4 – 02.01.23**  
Закуска. Свободно време или по желание полудневна екскурзия до **Никозия**. Никозия е столицата на остров Кипър от 11-ти век. След пристигането в Никозия се разхождаме покрай венецианските стени и портата на Кирения. Посещаваме музея на въртящите се дервиши от 16 век. Ще видим още Кервансарай (Големият хан), старата коронационна катедрала **Света София** от 13 век (Днешната джамия Селимие). На малкият общински пазар ще имате възможност да разгледате стара Никозия. Кратка спирка на покрива на хотел Сарай за снимка на най-добрата гледка към града.

Връщане в хотела. Нощувка.

**Ден 5**  
Закуска. Свободно време. По желание екскурзия **до Кирения и село** [**Белапаис**](https://exoticholiday.bg/o/belapais/1772), за да посетите впечатляващото готическо абатство (13-ти век сл. Хр.). След посещение на абатството Bellapais и селото, се отправяме към пристанището на Кирения. Почивка за обяд. Ще посетим замъка Кирения и Музея на корабокрушението. Ще имате малко свободно време да се насладите на живописното пристанище. Връщане в хотела. Вечеря. Нощувка.  
  
**Ден 6**  
Закуска. Свободно време. Трансфер до летище Ларнака за полет до България в 20:40 часа. Пристигане в София в 22:45 часа.

**ПАКЕТНИ ЦЕНИ С РАННИ ЗАПИСВАНИЯ ДО 31.10.2022**

[**SALAMIS BAY CONTI 5\***](https://www.salamisbayconti.com/en/) **/ ULTRA ALL INCLUSIVE / стаи в основна сграда**

|  |  |  |  |  |  |
| --- | --- | --- | --- | --- | --- |
| **Дата** | **На човек в двойна стая** | **Единична стая** | **Трима възрастни** | **2 Взр + 1Дете**  **(2-11,99)** | **2 Взр + 2 деца(2-11,99) и (3-11,99)** |
| 30.12.2022 | 1367 лв | 1582 лв | 4003 лв | 3573 лв | 4657 лв |

**Задължително доплащане за НГ вечеря – 75 евро на възрастен с включени местни и селектирани вносни алкохолни и безалкохолни напитки.**

**Ще се провежда в основния ресторант на шведска маса, с гост -музиканти Ерил и Езги Джанбаз.**

**Деца 0-11,99 безплатно**

[**LIMAK CYPRUS DELUXE HOTEL 5\***](https://www.limakhotels.com/cyprus)**/ ULTRA ALL INCLUSIVE – стандартна стая**

|  |  |  |  |  |  |
| --- | --- | --- | --- | --- | --- |
| **Дата** | **На човек в двойна стая** | **Единична стая** | **Трима възрастни** | **2 Взр + 1Дете**  **(2-12,99)** | **2 Взр + 2 деца(2-12,99) и (3-12,99)** |
| 30.12.2022 | 1621 лв | 1944 лв | 4678 лв | 4082 лв | 5273 лв |

**Задължително доплащане за НГ вечеря – 55 евро/Възрастен**

**1во дете (0-2,99г) и 2ро дете (0-12,99), настанени с 2 ма Взр не заплащат НГ вечери.**

**Дете ( 3-12,99), настанено с 2 Взр – плаща 28 евро**

**Вечерята за деца е в отделна зала.**

[**CONCORD LUXURY RESORT 5\***](https://www.concordehotels.com.tr/en-us/hotels/concorde-luxury-resort)**/ ULTRA ALL INCLUSIVE - ДЕЛУКС СТАЯ ИЗГЛЕД ГРАДИНА**

|  |  |  |  |  |  |
| --- | --- | --- | --- | --- | --- |
| **Дата** | **На човек в двойна стая** | **Единична стая** | **Трима възрастни** | **2 Взр + 1Дете**  **(2-9,99)** | **2 Взр + 2 деца(2-9,99) и (3-12,99)** |
| 30.12.2022 | 1758 лв | 2304 лв | 5048 лв | 4082 лв | 5273 лв |

[**CONCORD LUXURY RESORT 5\***](https://www.concordehotels.com.tr/en-us/hotels/concorde-luxury-resort)**/ ULTRA ALL INCLUSIVE - ДЕЛУКС СТАЯ ИЗГЛЕД МОРЕ**

|  |  |  |  |  |  |
| --- | --- | --- | --- | --- | --- |
| **Дата** | **На човек в двойна стая** | **Единична стая** | **Трима възрастни** | **2 Взр + 1Дете**  **(2-9,99)** | **2 Взр + 2 деца(2-9,99) и (3-12,99)** |
| 30.12.2022 | 1954 лв | 2636 лв | 5576 лв | 4688 лв | 6045 лв |

**Предложенията за НГ вечеря на хотела очаквайте скоро!**

**Цената включва:**

* Самолетен билет София-Ларнака-София с AK България Ер
* Летищни такси
* 1бр багаж до 23 кг + 1бр ръчен багаж до 8кг
* Трансфер летище – хотел – летище
* 5 нощувки в избрания хотел на съответната база изхранване – all inclusive/ ultra all inclusive
* Представител на място на български език
* Медицинска застраховка „Помощ при пътуване в чужбина” с лимит на отговорност 10 000 евро

**Цената не включва:**

* Допълнителни екскурзии – заявяват се и се заплащат на място в Кипър.
* Екскурзиите се провеждат на български език
* По желание - Застраховка „Отмяна на пътуване”

**Полетно разписание с АК Bulgaria Air:**  
30.12.22 FB 855 СОФИЯ - ЛАРНАКА 18:10 20:15   
04.01.23 FB 856 ЛАРНАКА - СОФИЯ 20:40 22:45  
\*Възможна е промяна в полетното разписание и размера на летищните такси от страна на авиокомпанията.  
   
**Допълнителни екскурзии на български език:**  
Полудневна екскурзия Никозия

Полудневна екскурзия Кирения   
Полудневна екскурзия до Фамагуста

**Начин на плащане:**  
Депозит 30% сумата при резервация;  
Доплащане до 30 дни преди заминаване!  
  
**Необходими документи:**  
Международен паспорт  
За деца до 18 г. пътуващи с един или без родител, нотариална заверка от единия или двамата родители!  
Пътуването е безвизово и без медицински изисквания за имунизации към момента!  
  
**Пътуващите имат право да прекратят едностранно договора по всяко време преди започването на изпълнението на туристическия пакет, след заплащане на следните суми:**  
До 60 дни от датата на заминаване – без неустойка  
От 59 дни до 30 дни – размера на депозита  
От 29 дни до деня на отпътуване – 100% от стойността на пътуването  
**\*Изключение прави само случай на развитие на епидемиологичната обстановка и възпрепятстване на пътуването поради затваряне на границите на България и Кипър. В такъв случай туроператора се задължава да възстанови внесената от потребителя сума в срок до 14 дни след датата на отпътуване.  
Застраховка „Отмяна от пътуване“:**  
  
Туроператорът предоставя възможност за сключване на допълнителна  застраховка “Отмяна на пътуване” по чл. 80, ал. 1, т.14 от Закона за туризма със ЗК „Лев Инс“, която е защита в случай на неочаквано възпрепятстване на пътуването от здравословен, служебен или семеен характер, вкл. Covid-19. Застраховката  покрива разходите за анулиране на пътуването, както и разходите за заплатени, но неконсумирани услуги по време на пътуването, ако то е било прекъснато. Застраховката се сключва най-късно до 7 календарни дни, считано от датата на внасяне на депозит. Размерът на застрахователната премия ориентировъчно е около 3% от застрахованата сума. Повече информация в офиса на фирмата.  
  
В случай, че ПОТРЕБИТЕЛЯТ прекрати доброволно своето пътуване, през времетраенето му, всички допълнителни разходи, включително и транспортните, са за негова сметка.  
ПОТРЕБИТЕЛЯТ има право да прехвърли правото си на пътуване на трето лице в срок съобразно спецификата на дестинацията, не по-късно от 7 работни дни.  
   
**Информация относно здравните изисквания:** няма ЗАДЪЛЖИТЕЛНИ медицински и санитарни изисквания при пътуване до Кипър.  
   
**Пътуване на лица с ограничена подвижност:** Пътуването като цяло е подходящо и за лица с ограничена подвижност.  
   
**Вид използван транспорт:** Самолет и (Кола/Автобус/Микробус)  
  
**Забележки:**  
\* Няма минимален брой участници за осъществяване на пътуването  
\* Бебета до 2-годишна възраст, пътуват без място в самолета, срещу такса от 100 лева  
\* Промяна на цената е възможна при: промяна на транспортни разходи (гориво), летищни, пристанищни и др. такси; промяна с повече от 3% на валутния курс в периода м/у датата на сключване на договора и отпътуването; непредвидено покачване на цените от страна на партньорите ни, както и в други обективно наложителни случаи.  
\* Посочените пакетни цени са калкулирани при курс на лев към евро 1.00 EUR = 1.95583 BGN.  
 

**Туроператорът има сключена застраховка “Отговорност на Туроператора” по смисъла на чл.97 от Закона за туризма, с полица №: 13062210000419 на ЗК „Лев Инс”АД.**